Centar za istraživačko novinarstvo

Poštovani,

U vezi vašeg zahteva dostavljamo vam sledeće informacije:

Privremeni organ grada Beograda imenovan je 18. novembra 2014. godine Odlukom Vlade Repbulike Srbije, s prvenstvenim ciljem da organizuje izbore za organe lokalne samouprave i da održi funkcionisanje vitalnih komunilnih sistema u gradu Beogradu.

Odgovarajući na mnogobrojne zahteve turističke privrede, udruženja hotelijera i prevoznika, kao i Turističke organizacije Beograda, da bi u slučaju neodržavanja proslave Nove godine Grad izgubio značajna finansijska sredstva od turizma, Privremeni organ je reagovao u situaciji vremenskog i finansijskog ograničenja. Vremenski, svi rokovi za proceduru javne nabavke su prošli, a finansijska sredstva za organizaciju dočeka Nove godine predhodni saziv lokalne samouprave nije obezbedio.

1. U takvom ambijentu, Privremeni organ je prepustio organizaciju dočeka Nove godine preduzeću „ **Arena Beograd**" **d.o.o.**, čiji je osnivač Skupština grada Beograda, koja je registrovana i za organizaciju ovakvih događaja.

Sa minimalnim sredstvima od svega 4,5 miliona dinara organizovan je doček Nove godine ispred Doma narodne skupštine Republike Srbije.

U prilogu dopisa, dostavljamo i troškovnik produkcije koji nam je dostavilo preduzeće “**Arena Beograd**" **d.o.o.** Navedeni su troškovi organizacije i realizacije događaja. Navedeni su i troškovi za honorare dela umetnika koji su nastupali 31.12.2103. godine, što se iz priložene tabele jasno vidi.

Svetlana Ražnatović, Nataša Bekvalac I Kiki Lesandrić nisu potreživali niti dobili honorar za svoj nastup.

Naglašavamo da je najveći trošak ovog događaja – izgradnja konstrukcije velike bine za nastupe sa kompletnim ozvučenjem i osvetljenjem – preuzela na sebe RTV „Pink“, kao televizija sa nacionalnom frekfencijom koja je prenosila događaj uživo.

Služba za informisanje ne poseduje informaciju, odn. Odluku Komisije za organizovanje Nove godine. Takodje, ne posedujemo ni ostalu traženu dokumentaciju koja bi bila u vezi sa organizovanjem i održavanjem dočeka Nove godine.

S poštovanjem,

Služba za informisanje